क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अनसुलझी कहानियाँ सामने आए सच
और सायों के वे राज़ ऐसे ही मर जाएँगे?
क्या वे राज़ जो मिले ज़ाहिर हो पाएँगे?
इंस्पेक्टर ऋषि
- हैलो। - हैलो।
- पहुँच गई? - हाँ। बस अभी पहुँची हूँ।
तुम अभी कहाँ हो?
मैं जी ब्लॉक की पहली मंज़िल पर हूँ।
- आओ। - क्या हुआ?
- बताऊँगा। - स्वागत है, मैडम।
यह ड्राइंगरूम है। साथ में अच्छी सी बालकनी है।
पहली मंज़िल पर होने के बावजूद जगह हवादार है और काफी रोशनी है।
किचन उस तरफ़ है। आइए देखते हैं।
यह किसके लिए है?
यह हमारा घर है।
- हमारा घर? - चलो, देखें।
मुझे लगा तुमने मुझे दोस्तों से मिलने के लिए बस लंच पर बुलाया था।
तो?
लंच तो हम फिर भी साथ कर सकते हैं।
बात वह नहीं है...
तुमने पक्का तय कर लिया है?
बिल्कुल।
लगा था तुम यह सुनकर खुश होगी।
तुम्हारे माता-पिता कभी अपना इरादा नहीं बदलेंगे?
बाबा तुमसे ठीक से बात करते हैं?
यह तो हम जानते ही थे कि हमारे माँ-बाप हमारी शादी को कभी मंजूरी नहीं देंगे।
दादी के गुज़रने पर दोष दिया
तुम्हारी कुंडली की बात छेड़ी, तो मेरा दिमाग सटक गया।
उसके लिए माफ़ कर दो।
तुम्हारा साथ देना चाहिए था।
क्योंकि बात उनके जीवन की नहीं है,
बात हमारे जीवन की है।
चाहे सुख हो या दुख, मैं तुम्हारा साथ निभाने की कसम खाता हूँ।
क्या?
किस करना चाहती हो?
बेशक... पर मैं सोच रही थी...
- यह सार्वजनिक जगह है। - क्या? सार्वजनिक जगह?
मैंने मुश्किल से लोन लेकर यह घर खरीदा है।
बस?
- रेचल। - आपका नाम?
रोज़।
- हाँ, चलिए। - शुक्रिया।
- मुझे यहाँ क्यों बुलाया? - बैठो, बताती हूँ।
ऋषि जी ने एकम्बरम के दूसरे फ़ोन से
मिटाया गया डेटा निकालने को कहा था।
एकम्बरम ने उस नंबर से अपनी सेक्रेटरी वसंती को कुछ मैसेज भेजे थे।
जिसमें कुछ पत्रकारों को भारी रकम देने का
ज़िक्र किया गया था।
मेरा अंदाज़ा यही था।
ये सारे मैनेजर और पीए बॉस के सब राज़ जानते हैं।
पर, यह वसंती...
वह हमारे सामने भी अनजान बन रही थी।
हाँ।
वह वसंती है न?
तुम यहीं रुको।
मैं अलग तरीके से सच्चाई उगलवाती हूँ।
तुम मुझे पूछते रहते थे कि मेरा कोई प्रेमी है।
प्रेमी तो नहीं, बस एक प्रेमिका थी।
अब वह भी नहीं रही।
अय्यनार।
- मैं... - नहीं, बस करो। कुछ मत कहना।
उस बात को मत छेड़ो।
पर तुमने कहा था न कि तुमसे हर बात कह सकती हूँ।
नहीं।
न तुम्हें कुछ बताने की ज़रूरत है, न मुझे कुछ जानने की।
मेरा चेहरा तक नहीं देखना चाहते?
मुझे देखकर घिन आती है?
तुमने कहा था न कि हम दोस्त हैं, अय्यनार?
इतने साल,
मैं खुद से नफ़रत करके जी रही थी।
पर ये सब जो चल रहा है, मैं अब थक चुकी हूँ, अय्यनार।
खुद को तकलीफ़ पहुँचाने से कोई फ़ायदा नहीं होगा।
मैं अब कभी नहीं करूँगी।
मैं ऐसा क्यों करूँ?
मैं डर-डरकर क्यों जीती रहूँ?
क्यों मैं सबसे छिपाऊँ?
मुझमें कोई कमी नहीं है।
यही मेरा वजूद है, अय्यनार।
मैं ऐसी ही हूँ।
मैं एक रुढ़िवादी परिवार से हूँ।
कोई ऐसी बातों का ज़िक्र नहीं करता।
मुझे ये सब बातें बहुत अजीब लगती हैं।
समझती हूँ, अय्यनार।
पता नहीं रातों-रात सोचने का तरीका बदल पाऊँगा या नहीं।
पर, मैं इस सबको समझने की कोशिश ज़रूर करूँगा।
मैंने जो कहा था, वह सच था।
मैं तुम्हारा दोस्त हूँ।
एकम्बरम और रॉबर्ट का अवैध शिकारियों के गिरोह से कोई संबंध नहीं था।
पर यह तो हम पहले से जानते थे।
सड़क बनाने के ठेके की आड़ में, एकम्बरम ने
गैर-क़ानूनी तौर पर कई एकड़ जंगल काट डाले।
पाँच साल पहले, जंगल में सैंकड़ों पशु-पक्षी मर गए
क्योंकि उनके घरौंदे उजाड़ दिए गए।
सर, ज़्यादा लोग नहीं जानते।
क्योंकि एकम्बरम ने अपनी पहुँच और पैसे के दम पर
मीडिया वालों, फ़ॉरेस्ट अफ़सरों और नेताओं का मुँह बंद करवा दिया था।
वह नहीं चाहता था कि उसका नाम सामने आए, तो सारी बात को दबा दिया।
हम शुरू से इस बात को लेकर परेशान हैं कि उन लोगों को मारने का मकसद क्या था।
यह रहा जवाब।
ये सारे लोग...
जंगल और उसकी वनस्पति और जीव-जंतुओं को
किसी न किसी तरह से...
तबाह करने में लगे हुए थे।
कौन है?
कौन है वहाँ?
साले! इतनी धीरे क्यों चल रहा है!
और कितना इंतज़ार करूँ? भूख से जान निकली जा रही है।
खाने के लिए शिकार नहीं कर सका।
और देर करता तो टाँग काटकर खा गया होता।
- इधर ला! - यह ले।
पुलिस जंगल में तुझे ढूँढ रही है।
उनसे और जंगली जानवरों से बचते हुए यहाँ आना कोई आसान काम है क्या?
अच्छा। आदि से बात हुई?
उसने कहा कि सर्पीले मोड़ के पास गाड़ी ले आएगा।
सूरज निकलने तक पहुँच जाना, किसी को पता न चले। ठीक है?
तूने जो कहा था, मैंने सब कर दिया। है न?
अब मैं और कुछ नहीं करने वाला।
आखिरी चेतावनी दे रहा हूँ, गाँव छोड़ दे, फिर अपना चेहरा मत दिखाना!
- समझा? - भाड़ में जा, साले!
आइए। आ जाइए, ऋषि।
बैठिए, प्लीज़।
तबीयत कैसी है?
मैं ठीक हूँ।
पर बाबा ऐसे ही चिंता कर रहे हैं।
आँख के पास की सूजन कम हो गई है।
हाँ। अब कहीं जाकर दोनों आँखों से देख पा रहा हूँ।
- माफ़ करना। - कोई बात नहीं।
बस हो गया, बाबा।
- ऐसे झुकेंगे तो पीठ में दर्द हो जाएगा। - चुप भी कर!
मुझे पता है क्या करना है।
मैं ठीक हूँ, बाबा।
मेरी वजह से आप तकलीफ़ न उठाएँ।
- आप घर जा सकते हैं। - अच्छा, चला जाऊँगा।
पर तुझे मेरे साथ चलना होगा।
बाबा, मुझे थाएनकाडू में रहना है।
यहाँ कई समस्याओं को सुलझाना है।
मैं ऐसे ही उठकर नहीं जा सकता।
हम बाद में बात करेंगे।
किचन में बहुत से काम बाकी हैं।
सर, आप भी हमारे साथ लंच करके जाना, ठीक है?
बेशक। शुक्रिया।
आप कैसे हैं, ऋषि?
काफी वक़्त से किसी ने नहीं पूछा।
मैं अपने जीवन के कई मसलों के बारे में एकदम स्पष्ट था।
मेरा मानना था कि हर रहस्यमय चीज़ के पीछे
कोई न कोई तर्क तो ज़रूर होता है।
पर अब,
मुझे इतना यकीन नहीं रहा।
इस केस ने परेशान कर दिया है।
- सत्या बोल रहा हूँ। - हैलो।
अपराध स्थल पार न करें
मैडम।
हमने गाँववालों से सुना है कि शेखर के किसी साथी ने
उसे जंगल से भगाने का बंदोबस्त कर दिया है।
यह आदमी शेखर का रिश्तेदार है।
जब हमने इसके घर जाकर पूछताछ की,
तो मान गया कि शेखर को मैसूर ले जाने के लिए गाड़ी तय की है।
जब हम इसे साथ लेकर शेखर को ढूँढने यहाँ आए,
तो उसे इस हाल में पाया।
बताइए क्या हुआ था।
मैं क्या कह सकता हूँ? शेखर मेरा भाँजा था।
- उसकी मदद करने के अलावा कोई चारा नहीं था। - मैंने आपसे यह नहीं पूछा।
मुझे नहीं पता कि वह कैसे मरा।
- मैं अकेले में पूछताछ कर सकता हूँ? - ज़रूर।
बहुत साल पहले मेरी बहन इसको जन्म देते ही चल बसी।
उसका शौहर बेवड़ा और नालायक था।
बच्चा एक साल का था, तभी वह उसे छोड़कर
अपनी रखैल के साथ भाग गया।
तो, आपने उसकी देखभाल की?
शेखर इतने दिन कहाँ छिपा हुआ था?
उसे क्या हुआ?
मुझे जानना है कि उसे किसने मारा।
वह यहाँ से आधा किलोमीटर दूर एक गुफ़ा में छिपा हुआ था।
गुफ़ा में?
यह गुफ़ा कितनी बड़ी है?
- कई किलोमीटर लंबी होगी। - कई किलोमीटर लंबी?
मैंने यही सुना है।
पर अभी तक किसी ने पूरी गुफ़ा नहीं देखी है।
आप सच में अभी देखना चाहते हैं, ऋषि?
स्टेशन में एक पुराना मैप पड़ा है।
पहले उसे देख लेते हैं, फिर यहाँ आएँगे।
हो सकता है शेखर का क़त्ल यहाँ हुआ हो।
इससे पहले कि यहाँ कोई छेड़छाड़ करे, हमें सबूत ढूँढने होंगे।
बारिश का पानी तो अंदर रिसने भी लगा है।
हाँ। कुछ ही समय में गुफ़ा पानी से भर जाएगी।
ठीक है। तो अंदर चलते हैं।
पर याद रखें, सब साथ रहेंगे।
नहीं तो हम आसानी से गुम हो सकते हैं। ठीक है?
ए। तुम्हें क्या हो गया?
मैं पहले कभी किसी गुफ़ा में नहीं गई। इसीलिए।
बाहर बाद में घूम लेना। आ जाओ।
नहीं। मुझे लगा रहा है अंदर जाऊँगी तो दम घुट जाएगा।
तुम वहीं रुको।
हम आकर तुम्हें बताते हैं।
नहीं, सर। मैं आपके पीछे आ रही हूँ। चलिए।
संभलकर।
- पक्का? - मैं ठीक हूँ, सर।
चलिए।
चित्रा, बस गहरी साँस लो। ठीक है?
संभलकर। ध्यान से चलना।
वहाँ।
यहाँ मारा गया था उसे।
सर, यहाँ किसी और के पैरों के निशान हैं।
सर!
यहाँ अंदर कुछ है।
ज़्यादा पास मत जाओ!
चमगादड़ हो सकते हैं!
- मुझे कुछ दिखाई नहीं दे रहा, सर! - यहीं रुको।
वे चले जाएँगे।
- ए, चित्रा। - तुम ठीक हो?
चलो, उठो।
यह सफेद धूल कैसी है?
यह लो, इसे पकड़ो।
संभलकर चलना।
पता लगाना होगा कि यह आवाज़ कहाँ से आ रही है।
किस तरफ़ से जाएँ?
आधे इधर और आधे उधर से जाकर दोनों तरफ़ देखेंगे।
सर, अलग होने में ख़तरा है। हम कई बार तजुर्बा कर चुके हैं!
एक तरफ़ से जाते हैं और साथ में देखते हैं।
यह ठीक है।
तब तो हम सारा दिन यहीं गोल-गोल घूमते रहेंगे।
तुम और अय्यनार इस गुफ़ा में जाओ। चित्रा और मैं दाहिनी तरफ़ जाएँगे।
इस तरह ज़्यादा जगह देख पाएँगे।
चित्रा, आ रही हो?
आई, सर!
सर, हम आगे नहीं जा सकते।
लगता है इतनी दूर कोई आया नहीं होगा।
वापस चलते हैं।
सर?
सर!
यहाँ इतने सारे कीड़े क्यों हैं?
सर!
आप कहाँ हैं?
मैं यहाँ हूँ।
मेरी आवाज़ के पीछे आओ।
लगता है वे यहाँ घोंसले बनाकर रहते हैं।
अय्यनार, यहाँ से निकलते हैं।
चित्रा!
चित्रा, डरो मत।
मूर्ति ही तो है, बस।
चित्रा, शांत हो जाओ। शांत हो जाओ।
वे आ रहे हैं।
डरो मत। शांत हो जाओ।
वे हमें मार डालेंगे!
चित्रा!
सर!
ऋषि!
सर, आप ठीक हैं?
हाँ।
ए, चित्रा!
वह गुफ़ा...
मुझे अभी भी उसके बुरे सपने आते हैं।
तब मैं थाएनकाडू में डीएफ़ओ लगा हुआ था।
उस दौरान,
आदिवासियों के पुनर्स्थापन के लिए एक क़ानून लागू हुआ था।
पर कानागर नाम के आदिवासी, जो वहाँ सैंकड़ों सालों से रह रहे थे,
उन्होंने जाने से इंकार कर दिया।
हालाँकि उन्हें भूमि, पैसों और नौकरियों की पेशकश भी की गई,
पर वे अड़े रहे और हमारी सब पेशकश ठुकरा दीं।
उच्च अधिकारियों ने हमपर दबाव डाला।
उन्हें मजबूर करके जंगल को खाली करवाने के प्रयास जारी रहे
और उनकी नाराज़गी और मायूसी तेज़ी से बढ़ती रही।
उन्होंने आंदोलन शुरू कर दिया।
हम यहाँ से नहीं जाएँगे!
यह हमारी पैतृक भूमि है! हम यहाँ से नहीं जाएँगे!
हम यहाँ से नहीं जाएँगे! यह जंगल हमारा है!
पर हालात उनके साथ नहीं थे।
एक रात, उन्होंने कोई तांत्रिक पूजा की,
और सब लोगों ने सामूहिक आत्महत्या कर ली।
सामूहिक आत्महत्या?
हाँ। हम भी हैरान रह गए थे।
किसी ने रोका क्यों नहीं?
कोई सोच ही नहीं सकता था कि ऐसा कुछ हो जाएगा।
ठेकेदारों ने पूछताछ शुरू की कि चाय के बागानों और खेतों में
कोई काम पर क्यों नहीं आया।
जंगल में कानागर लोगों का नामो-निशान नहीं था,
जिससे शक होने लगा।
जब हमने वहाँ जाकर देखा तो पता चला कि सारी झोपड़ियाँ खाली थीं।
और तहकीकात करने पर पता चला कि गुफ़ा से धुआँ निकल रहा था।
उन्होंने गुफ़ा को अंदर से एक बड़ी चट्टान से बंद कर दिया था।
दस-पंद्रह फ़ॉरेस्ट कर्मियों ने चट्टान को हटाया तब जाकर हम अंदर जा सके।
पर तब तक, वे सब जलकर खाक हो चुके थे।
हमें बस उनके जले हुए शव मिले।
उनके अवशेष अब भी वहाँ क्यों हैं? उनकी लाशों को उसी समय क्यों नहीं निकाला?
पहले तो कोई लाशों को हाथ लगाने को तैयार नहीं था।
कर्मचारी भी डर गए थे।
हम अलग-अलग लोगों को अंदर भेजते रहे।
जो भी लोग अंदर गए, उन्हें आदिवासी भूत बनकर सामने खड़े दिखाई दिए।
क्योंकि गुफ़ा के अंदर का सारा वातावरण और धूल ज़हरीली हो रही थी,
हमें लगा कि किसी तरह का मतिभ्रम हो रहा था।
लाशों को निकालने का काम स्थगित कर दिया गया।
और फिर कभी शुरू ही नहीं हुआ।
- ए, वेलू, बारिश हो रही है! - मालिक?
- मवेशियों को अंदर ले आ। - जी, मालिक। ए!
जब कानागर आदिवासियों को जंगल से निकालने की बात हुई,
तो उसका काफी विरोध हुआ था।
आपने भी उन विरोधों में हिस्सा लिया और उनके हक में लड़े।
आपने उनका साथ क्यों दिया थ?
किसी राजनीतिक फ़ायदे के लिए?
सबसे पहले, आपको कानागर आदिवासियों के बारे में एक बात बता दूँ।
वे बहुत ही भले और ईमानदार लोग थे।
वे इस जंगल और इसके जानवरों के साथ
पूरी तरह घुल-मिलकर
एकदम शांति से रहते थे।
वे नए पौधे लगाते और उनका अपने बच्चों की तरह ख़याल रखते थे।
केवल भोजन के लिए शिकार करते थे, मज़े के लिए नहीं।
अगर जंगली जानवर घायल हो जाते
तो वे उनका इलाज करके उन्हें ठीक होने में
मदद करते और फिर उन्हें जंगल में वापस छोड़ देते।
उनका जीवन इस जंगल के जीव-जंतुओं और पौधों को जीवित रखने के लिए समर्पित था।
पर आप जानते हैं कि उनके साथ क्या हुआ?
उन्होंने अपने जंगल को छोड़ने से इनकार क्या कर दिया,
उनपर अवैध शिकार, तस्करी और गैर-कानूनी कामों के
झूठे इल्ज़ाम लगाकर उन्हें कैद कर लिया गया।
क्या वे सब देखने के बाद मैं हाथ पर हाथ धरे बैठा रहता?
पर फिर भी।
कितनी बुरी बात है कि सबने इकट्ठे होकर खुद को जला डाला,
बच्चों को भी नहीं बख्शा गया?
बहुत बड़ी त्रासदी थी।
आप समझ नहीं पा रहे हैं, है न?
थाएनकाडू जंगल में एक बहुत बड़ी खदान परियोजना लगाने की योजना थी
और उन्हें हटाए जाने की असली वजह वही थी।
जंगल के इलाके के नीचे करोड़ों का कोयला है।
अगर तब उसकी इजाज़त दे दी जाती, तो पूरा जंगल तबाह हो गया होता।
तभी तो कानागर आदिवासियों ने विरोध किया।
मामला सामने आया
और कुछ नागरिक संगठनों ने भी विरोध किया।
उन्होंने सरकार से माँग की कि थाएनकाडू को
पारिस्थितिक नाज़ुक क्षेत्र घोषित करें।
मैंने भी उनका और आदिवासी संगठनों का साथ दिया।
कुछ हासिल न हुआ।
फिर अचानक, यह सामूहिक आत्महत्या हो गई।
उसके बाद, वह मुद्दा सबके सामने आया
तो खदान बनाने की परियोजना को छोड़ दिया गया।
तो, केवल खदान परियोजना रोकने
और जंगल को बचाने के लिए,
उन लोगों ने मिलकर अपने प्राणों की आहुति दे दी?
हमारा यही मानना है।
ए, शिफ़्ट लगा दी गई है। चलो, सब लोग। जाओ।
ख़तरा! खनन क्षेत्र - अंदर जाना सख्त मना है
- स्वागत है। - हैलो।
- हैलो, मैडम। - यह रही परमिट की फ़ाइल।
सामूहिक आत्महत्या और वनराची हत्याओं के बीच
कुछ तो संबंध ज़रूर है।
पर हमें पता लगाना है कि क्या है।
चित्रा!
अभी भी गुफ़ा में जो हुआ, वही सोच रही हो?
जो सफेद धूल तुम्हारे अंदर गई थी...
वह ज़हरीली थी।
आँखें देखी थीं।
वे आ रहे हैं!
तुम्हारी पुतलियाँ फैली थीं।
तुमको मतिभ्रम हो रहा था।
सर, शुरू में, मैं भी वही सोच रही थी।
पर, मुझे आदिवासियों के वजूद की बात पता नहीं थी।
तो, मुझे उनके साये क्यों दिखाई दिए?
तुम चुप क्यों हो?
मेरी बात पर यकीन नहीं करेंगे, सर।
कोई बात नहीं। बोलो।
संसार की कुछ सामूहिक आत्महत्या की घटनाओं के बारे में पढ़ा है।
स्वर्ग का द्वार,
जोन्सटाउन
सौर मंदिर
फिर दिल्ली में जो बुरारी केस हुआ था।
सभी किसी न किसी पंथ से जुड़े थे।
इन सामूहिक आत्महत्याओं
के पीछे कोई न कोई धार्मिक या आध्यात्मिक वजह थी।
इन कानागरों की मौत भी एक रस्मों से प्रेरित सामूहिक आत्महत्या है।
हाँ, वनराची की मूर्ति के सामने कुछ तो रस्में की गई थीं।
- हमारी रिपोर्ट में लिखा है। - वे रस्में नहीं थीं...
बल्कि जादू था।
सबने इस संसार में वनराची की
आत्मा को लाने के लिए प्राणों की आहुति दी।
डमरू की इस झनकार से गूँज उठा है संसार
आँखें खोलो अपनी ए, वनरानी!
सुनहरे कनेर से सजी जैसे अंधेरे में हो लौ जली
राक्षसों को आग में जलाने आओगी तुम!
चलो! चलो! चलो!
मैं आऊँगी इक जादुई हवा की तरह जो बुनेगी जाला
इस वन की रक्षा मैं करूँगी थाएनकाडू की देवी है वनराची!
डमरू की इस झनकार से गूँज उठेगा संसार
आऊँगी मैं तो धरती को हिला दूँगी
सुनहरे कनेर से सजी तेरी रूह को मैं जला दूँगी
इस धरती से पाप को मिटाने रक्षक बनकर आऊँगी मैं
आँखें होंगी सुर्ख लाल मेरी खुद को तेरे रक्त से भिगो दूँगी!
मैं आऊँगी इक जादुई हवा की तरह जो बुनेगी जाला
आखिरी सांसें लेगा तू मौत की आगोश में होगा तू!
राक्षस की बलि मुझे चढ़ाओ आँखों को उसकी फोड़ डालो
रोको उसके दिल की धड़कन सदा आबाद रहे हमारा वन
आ रही हूँ मैं वनराची!
- हैप्पी बर्थडे टू यू - हैप्पी बर्थडे टू यू
हैप्पी बर्थडे
- हैप्पी बर्थडे टू यू - हैप्पी बर्थडे टू यू
- हैप्पी बर्थडे, सिस्टर कैथी - हैप्पी बर्थडे, सिस्टर कैथी
- हैप्पी बर्थडे टू यू - हैप्पी बर्थडे टू यू
इतनी जल्दी मत करो!
ए, जल्दबाज़ कहीं के। यह सबके जन्मदिन पर ऐसे ही करता है।
तुम लोग केक काट लेना।
हैप्पी बर्थडे!
शुक्रिया।
माफ़ करना, मैं कुछ ला नहीं सका।
अभी पता चला।
कोई बात नहीं। मुझे कुछ नहीं चाहिए।
अगर आप अनाथालय में कुछ दान कर सकें तो मुझे खुशी होगी।
बेशक, ज़रूर।
तो...
तुम कहाँ गायब हो गई थीं?
नज़र ही नहीं आई।
आप सत्या के साथ जा रहे थे,
तो मुझे हाईवे की तरफ़ वाली बाड़ की मरम्मत का काम देखने को कहा गया था।
- हे भगवान! - क्या हुआ?
- माफ़ करें, अंकल। - आप ठीक हैं?
मैं ठीक हूँ। कोई बात नहीं।
- यह क्या बात हुई? - गलती से चल गया, दीदी।
अरे, देखो। इन्होंने आँख बाहर निकाल ली।
यह असली आँख नहीं है। यह नकली आँख है।
उसका क्या मतलब हुआ?
यह दरअसल एक खोल है।
खराब आँख के ऊपर लगाने के लिए।
कॉन्टैक्ट लेंस जैसा।
आप यह क्यों लगाते हैं?
तुम लोग खाली आँख देखकर डर जाओगे। इसलिए।
डरने की कोई बात नहीं है। आप बहुत अच्छे लगते हैं, अंकल।
मुझे बहुत अफ़सोस है।
मुझे उन्हें वे रिबन नहीं खरीदने देने चाहिए थे।
कोई बात नहीं, बच्चे ही तो हैं।
उन्हें मज़ा लेने दो।
ज़रा रुकिए।
दर्द होता है?
आजकल दर्द नहीं होता।
- शुक्रिया, सिस्टर, मैं फिर कभी आऊँगी। - कोई बात नहीं, बेटा। जीती रहो।
- शुक्रिया। - अच्छा।
- मैरी, एंथनी, इसे साफ़ करो। - जी, सिस्टर।
वह मदर लीना हैं।
इस अनाथालय की संस्थापक।
वह यहाँ के सभी बच्चों को बहुत प्यार करती हैं,
और बहुत ख़याल रखती हैं।
हम भी उन्हें बहुत चाहते हैं। वह हमारी माँ की तरह हैं।
वह यहाँ होतीं,
तो मैं आपको उनसे ज़रूर मिलवाती।
पर...
उनकी तबीयत बिल्कुल ठीक नहीं है और वह अस्पताल में दाखिल हैं।
मुझे सुनकर दुख हुआ।
मैं अपने जन्मदिन पर रोना नहीं चाहती थी।
चलें?
मुझे आप पसंद हैं।
लगता है मैं भी आपको पसंद हूँ।
क्या यह सच है?
या मैं बेवकूफ़ों की तरह कल्पना कर रही हूँ? पता नहीं।
मैंने पहले कभी... किसी के बारे में ऐसा महसूस नहीं किया।
यह मेरे लिए बहुत नया है।
मुझे माफ़ कर दें।
भूल जाएँ कि मैंने कुछ कहा था।
बस भावनाओं में बहकर मुँह से निकल गया।
मुझे भी तुम पसंद हो।
विजी के जाने के बाद,
मैं एक ज़िंदा लाश बनकर रह गया था।
मैंने किसी और से प्यार करने का कभी सोचा तक नहीं था।
पर...
नहीं...
डरो मत!
संभलकर।
क्या वह दिल का भ्रम नज़रों के सामने टूट जाएगा?
क्या वक़्त इस पहेली को सुलझा पाएगा?
भयानक सन्नाटा जो हर जगह गूँज रहा है
क्या अंधेरे में इस साये का पीछा रुक पाएगा?
वह राह जो कभी रुकती नहीं उस चक्र को तोड़ना है हमें
साज़िशों का यह साया
दूर तक है छाया
कठपुतली का है नाच जहाँ प्रेतों का है वास
खुलकर जी लो अपने जुनून को अपना लो वे राज़, आज़ाद तुम हो जाओगे!
क्या अनसुलझी कहानियाँ सामने आए सच
और सायों के वे राज़ ऐसे ही मर जाएँगे?
संवाद अनुवादक मोनिका सराफ़
रचनात्मक पर्यवेक्षक दिनेश शाकुल